Harin da aka kai masallacin New Zealand: Abubuwan da muka sani zuwa yanzu ▷ Legit.ng
Harin da aka kai masallacin New Zealand: Abubuwan da muka sani zuwa yanzu
2 months ago 777 views by Sani Hamza Funtua
- Wasu 'yan bindiga ya kashe akalla mutane 49 tare da jikkata 20 a yayim da suke gabatar da sallar Juma'a a wasu masallatai guda biyu da ke New Zealand
- Wannan ya zamo harin 'yan bindiga mafi muni a kasar da har Firam Ministan kasar, Jacinda Ardern ya bayyana harin a matsayin ta'addanci
- Kwamishinan 'yan sanda, Mike Bush ya ce an kashe mutane 49 a Masallatan guda biyu, yayin da ake tuhumar wani mutum mai shakaru 20 da laifin aikata kisan
Wasu 'yan bindiga ya kashe akalla mutane 49 tare da jikkata 20 a yayim da suke gabatar da sallar Juma'a a wasu masallatai guda biyu da ke New Zealand, wanda kuma ya zamo harin 'yan bindiga mafi muni a kasar da har Firam Ministan kasar, Jacinda Ardern ya bayyana harin a matsayin ta'addanci.
Wani dan bindiga da ya dauki bidiyon harin daga daya daga cikin masallatan da ke a birnin Christchurch ya kuma dora a shafin Facebook, ya haska yadda harin ya gudana, bayan wallafa wata sanarwa ta yin Allah wadai da bakin haure.
A halin yanzu dai New Zealand na fuskantar babbar barazanar tsaro a cewar Mr Ardern
KARANTA WANNAN: Badakalar WAEC: Rayuwata na cikin hatsari - Wanda ke karar zababben gwamnan APC
Rahotanni sun bayyana cewa a halin yanzu mutane hudu na garkame a hannun 'yan sanda bisa zarginsu da sa hannun a harin, wadanda dama tuni suna a kundin mutanen da rundunar ta sanyawa idanu.
Kwamishinan 'yan sanda, Mike Bush ya ce an kashe mutane 49 a Masallatan guda biyu, yayin da ake tuhumar wani mutum mai shakaru 20 da laifin aikata kisan.
Bidiyon kai harin da aka rinka yadawa a kafafen sadarwa na zamani, wanda dan bindigar ya dauka kuma ya haska shi kai tsaye, ya nuna shi a lokacin da ya ke tuka abun hawa zuwa daya daga cikin masallacin, inda ya shiga kai tsaye tare da harbin kan mai uwa da wabi.
Masu bautar, walau a mace ko a jikkace, na kwakkwance a kasa kamar yadda bidiyon ya nuna. Sai dai Reuters sun kasa gane sahihancin bidiyon.
Wani mutum ya ce ya na a masallacin Al-Noor, inda ya shaidawa manema labarai cewa dan bindigar fari ne, mai kaurin jiki kuma yana sanye da hular kwano da rigar kare shigar harsashe.
UBA internet banking Richest pastors in Nigeria Bobrisky pictures How much is JAMB form 2018/2019 Npower recruitment
Zaben Nasarawa: Dan takarar gwamna a PDP ya ki amincewa da sakamakon zabe, ya doshi kotu